Gislène tsy sitraponao izany fa ny fiainana no nahatonga an ireny! Ny fahatsapa-tenanao hanova ny tsy nety no zava-dehibe! Mboty fa inona tokoa angaha madama no mahatonga an-dry zareo hoe hiantoka ny fianaranay? Gislène mba ho fampiroboroboana ny fizahantany mendrika sy manaja ny zon ny ankizy, dia tohanan ity mpiara-miasa vaovao amintsika ity ireo mpisehatra mirotsaka amin ny ady amin ny fanararaotana ara nofo atao ankizy. Manampy ireo izay miady fizahantany mamoafady mampandray anjara ny ankizy ihany koa ry zareo. Ireo anefa asa ataon ny fikambanantsika avokoa. Mboty hay ve ? ! Maimay hum ! Hitako ny hevitra ! Gislène ny amin ny inona ? Mboty mba hanampiako ny fikambananareo an, dia hanentana ny ankizy namako eto marodoka koa aho mba tsy ho variana manarakaraka mpizahantany fotsiny, fa mba hifototra tsara amin ny fianarana aloha. Gislène tsara be izay hevitr in-dry izay ! In-dry manko no niaina an ilay fahavoazana ka in- dry no afaka mitantara tsara amin ny naman-dry, ny antony maharatsy ny fanekena ny fanararaotin ireny mpizahantany ireny ho takalon ny vola omeny. Mboty tena fantatro ka ! Misento tsy mbola maty ato an-tsaiko ny saika nanararaotan i m. Marc ahy satria nitalaho taminy vola efatr alina. Njariny mifendrofendro matokia in-dry ry mboty fa tsy hisy havelako hanararaotra an-dry nohon ny tsy fananan-tsika intsony manombok izao! Efa hisy mpiantoka izany aloha ny fianaran-dry , isaorana an andriamanitra, fa tsy ataoko mahita an izay lalan-dratsy efa nodiavin-dry izay ireo zandrin-dry ireo. Mboty tena izay kosa aloha ry mama no mba angatahiko a! Zon ireo zandriko ireo koa ny hianatra ka omeo azy ny fitaovana ahafahany miatrika izany amim-pilaminana. Njariny hanao izay tratry ny aiko aho anaka. I dadanao moa iny tsy hita ambony ihany izay azo andrasana aminy noho io asany indraindray mandeha, indraindray tsy misy io. Gislène aza matahotra ianareo mianaka fa hiova tsy ho ela koa izany ! Mboty han ? Hisy hanampy koa angaha dadanay ? Gislène mihomehy tsy izany ka! Fa efa miezaka mafy izao ny fivondronan ireo mpisehatra ao anatin ny fizahantany, manentana ny rehetra hampihatra sy hanaja ny fitsipika mifehy ny fitondran-tenan ireo mpisehatra ao anatin ny fizahantany eto madagasikara. Raha tanteraka mantsy izany dia hiroborobo ny fahatongavan ny mpizahatany eto amintsika, ka hahita tombony amin izany avokoa ny mpisehatra rehetra. Ao anatin izany ny dadan-dry amin io asany mitondra vedette io. Ho maro ny olona hampiasa vedette, ary tsy vitan izany fa amin ny vidiny ambony rehefa mpizahatany no mitaingina. Njariny misento dia izay angamba! Gislène an an an! Aza kivy toy io i njariny fa tokony efa hiova izany rehetra izany, raha samy manao ny tandrify azy avokoa isika mpisehatra amin ny fizahantany e! Efa manomboka hanamafy ny fanentanana momba an izany izao ry m. Ludovic. Mboty zany ry mama! Samy hanao ny tandrify azy daholo ange izany ny rehetra mba tsy hisy intsony ny fizahatany manimba ny ankizy eto nosibe e! Njariny tsy tiko hosainina ny fahavoazana raha sanatria ka nisy nahazo an-dry tamin ireny tsy firaharahiako an-dry ireny mifendrofendro matokia in-dry fa hanao izay tratry ny heriko aho hiarovako anareo sombin ny aiko. Mboty misaotra ry mama a! Ary aoka izay fa aza mitomany intsony ka! Njariny tsapako ny hasarobidin ny zanaka rehefa misy mahazo azy. Habaribariko amin ny rehetra fa sarobidy ny zanaka ka tsy tokony hatao fitaovana hanamaivana ny fahasahiranana !